อายัดแพหรู สร้างด้วยไม้สักทั้งหลัง รุกอุทยานเขาแหลม
พญาเสือ สนธิกำลังปฏิบัติการทวงคืนผืนป่า ทั้งทางบก ทางน้ำ และอากาศ อายัดแพหรู สร้างด้วยสักทั้งหลัง ค่ากว่า 10 ล้าน รุกล้ำลำน้ำท้ายเขื่อนวชิราลงกรณ เขตอุทยานแห่งชาติเขาแหลม,ความคืบหน้า การตรวจสอบแพที่พัก รุกอุทยานเขาแหลม อ.สังขละบุรี จ.กาญจนบุรี เริ่มตั้งแต่ช่วงสายวันที่ 16 พ.ค.60 นายยรรยง เลขาวิจิตร ผู้อำนวยการสำนักบริหารพื้นที่อนุรักษ์ที่ 3 (บ้านโป่ง) พร้อมด้วย นายชัยวัฒน์ ลิ้มลิขิตอักษร หัวหน้าชุดพญาเสือ เจ้าหน้าที่ชุดพยัคฆ์ไพร และเจ้าหน้าที่ชุดฉลามขาว เจ้าหน้าที่ กก.5 บก.ปทส. รวมทั้งเจ้าหน้าที่ตำรวจ สภ.สังขละบุรี เจ้าหน้าที่อุทยานแห่งชาติเขาแหลมและหน่วยงานที่เกี่ยวข้อง ได้ร่วมหารือกันที่ หน่วยพิทักษ์ป่าป้อมปี่ ต.ปรังเผล เพื่อประชุมวางแผนตรวจสอบกำหนดชุดปฏิบัติการทั้งทางบก ทางน้ำ และทางอากาศ ตรวจสิ่งปลูกสร้างที่รุกล้ำ ลำน้ำท้ายเขื่อนวชิราลงกรณ ท้องที่ตำบล ปรังเผล อ.สังขละบุรี เขตอุทยานแห่งชาติเขาแหลม,จากนั้น เวลา 10.00 น. นายยรรยง พร้อมคณะ ได้ใช้เรือยนต์ลาดตระเวนไปตรวจสอบแพเป้าหมาย คือ แพเดชธารา เมื่อไปถึงพบว่าแพดังกล่าวเป็นแพสองชั้น สร้างด้วยไม้สักทั้งหลัง ลักษณะเป็นแพสำหรับบริการนักท่องเที่ยวอยู่กับที่ รองรับได้ไม่เกิน 20 คน นอกจากนี้ยังมีโรงเก็บเรือยนต์ จำนวน 1 หลัง และแพกรง 3 แพ ประเมินราคาการก่อสร้างแพทั้งหลัง คาดว่าไม่ต่ำกว่า 10 ล้านบาท โดยมีนายณรงค์เวชย์ เชาว์สิทธิเดช ชาวกรุงเทพฯ เป็นเจ้าของและผู้ดูแล,กรณีนี้เจ้าหน้าที่ได้ตรวจอายัด และแจ้งความดำเนินคดี นายณรงค์เวทย์ ข้อกล่าวหา ฐานเข้ายึดถือ ครอบครองป่าเพื่อตนเองหรือผู้อื่นโดยมิได้รับอนุญาตจากพนักงานเจ้าหน้าที่ ตามพระราชบัญญัติป่าไม้ พุทธศักราช 2484 มาตรา 54-55 และมาตรา 72 ตรี ฐาน ยึดถือ ครอบครอง พื้นที่ป่า ภายในเขตอุทยานแห่งชาติ โดยมิได้รับอนุญาตจากพนักงานเจ้าหน้าที่ ตามพระราชบัญญัติอุทยานแห่งชาติ พ.ศ. 2504 มาตรา 16 (1) และมาตรา 24,นอกจากนี้ หลังเจ้าหน้าที่ปฏิบัติภารกิจทางอากาศแล้วเสร็จ ได้มีผู้ประกอบการแพท่องเที่ยว ชื่อ แพพาราไดซ์ ซึ่งเป็นของชาวต่างชาติ ได้โทรมาเล่าแสดงเจตจำนงอันบริสุทธิ์ ในการก่อสร้างแพ พร้อมรื้อถอนแพออกนอกพื้นที่อุทยานฯทั้งหมด หรือหากทางอุทยานฯต้องการนำไปใช้ประโยชน์ทางราชการ ก็ยินดีที่จะมอบให้,สำหรับการปฏิบัติภารกิจทางบกนั้น คณะเจ้าหน้าที่ได้เข้าตรวจสอบที่ไร่โชคชัย โดยผู้ครอบครองที่ดินได้มีการนำเอกสารสิทธิในที่ดินมาแสดง คณะเจ้าหน้าที่ได้พิจารณาดำเนินการตรวจสอบเอกสารสิทธิในที่ดิน ตรวจสอบแล้วพบว่า เจ้าของไร่โชคชัย มีรายชื่อการสำรวจถือครองในโครงการจัดการทรัพยากรที่ดินและป่าไม้ในเขตอุทยานแห่งชาติเขาแหลม ตามมติคณะรัฐมนตรี เมื่อวันที่ 30 มิถุนายน 2541 พื้นที่ 53-3-07 ไร่ จึงนำเอกสารประกอบการตรวจสอบในครั้งนี้ต่อไป.
พญาเสือ สนธิกำลังปฏิบัติการทวงคืนผืนป่า ทั้งทางบก ทางน้ำ และอากาศ อายัดแพหรู สร้างด้วยสักทั้งหลัง ค่ากว่า 10 ล้าน รุกล้ำลำน้ำท้ายเขื่อนวชิราลงกรณ เขตอุทยานแห่งชาติเขาแหลม
แพที่พัก,กาญจนบุรี,แพนักท่องเที่ยว,อุทยานเขาแหลม